text: Goymslur til gamalt jarn og annað metal, skulu umhvørvisgóðkennast. Umhvørvisstovan fær regluliga fyrispurningar frá fyritøkum og kommunum um innsavning av gomlum jarni og øðrum metali.
text: #000000
text: Umhvørvisstovan fegnast um, at fyritøkur savna inn gamalt metal, tí hetta hevur við sær at burturkast, sum fyrr ikki var handilsliga áhugavert, nú er vorðið høgt í metum. Hækkandi prísurin á metali fremur endurnýtslu av burturkasti, sum er beinleiðis í tráð við endamálsorðingina í umhvørvisverndarlógini.
text: #000001
text: Endamálið við umhvørvisverndarlógini er m.a. eisini at fyribyrgja dálking við burturkasti og er tað eitt lógarkrav, at goymslur til burturkast skulu umhvørvisgóðkennast. Sostatt er tað beinleiðis brot á umhvørvisverndarlógina at fara undir virksemi, sum er fevnt av ásetingunum í kap. 5 í lógini, uttan góðkenning. Tá goymslur til burturkast verða góðkendar, verða treytir settar, sum serliga snúgva seg um at avmarka dálkingina. Umhvørvisstovan skal harafturat fráboðast um allan útflutning av burturkasti.
text: #000002
text: Gamlir metallutir eru ofta dálkaðir við olju ella øðrum dálkandi evnum, og tí er umráðandi at goymslan av hesum fer fram á einum øki, sum er serliga innrættað til slíkt.
text: #000003
text: Góðkenning av eini royndarverkætlan at seta eitt sjóvarfalsorkuverk út í Vestmannasundi
text: #000010